paragraph_text: Tobolci su raznoliki kod različitih vrsta tobolčara. Tobolac tasmanijskog vraga otvoren je unazad i fetus treba prijeći samo malu udaljenost od maternice, dok su u tobolcu stalno pričvršćeni za bradavicu. Kada se razviju, trajno ga napuštaju. Tobolac klokana otvara se vodoravno na prednjem dijelu tijela i fetus do njega treba prijeći relativno dug put. Razne vrste klokana dopuštaju svojoj mladunčadi ostanak u tobolcu i dugo nakon što su ga sposobni napustiti.